VI Rock Solidari
18 desembre 2018

## VI Rock Solidari18 desembre 2018Última actualització: 14 juliol 2025

![](../gestion/img/_AO_4795-copia.jpg)  
  

El **regidor de Responsabilitat Social, Nahuel González**, acompanyat de la **presidenta de l’Associació de Persones amb Trastorn de l’Espectre Autista de la Safor (ASTEA Safor), Celia Olcina**, la **responsable del Pub The Dublin, Ángela del Castillo** i el **promotor musical José Luis Larroca**, han presentat aquest matí el VI Rock Solidari que tindrà lloc el pròxim dissabte 22 de desembre, a les 23 h, a **The Dublin Live Music Pub**.   

        _“Es tracta d’un esdeveniment on s’ajunten dos elements importants, la solidaritat, ja que una part dels beneficis de la venda d’entrades es destinaran a ajudar Astea Safor. Però també el suport i la difusiu del rock and roll, que reivindica el Pub Dublin durant tot l’any”_, ha explicat González.

        _“Estem intentat donar-li més repercussió amb grups reconeguts en l’àmbit nacional i local. Així, comptarem amb les actuacions del_ _càntabre de naixement i madrileny d'adopció, actor, músic, cineasta i escriptor Jimmy Barnatán, “la bèstia de Blues” i al seua banda, The Cocooners, amb disc nou en el seu haver-hi: ”El Jefe”, banda sonora de la pel·lícula del mateix nom, per la qual ha obtingut nominació als Goya 2019. També gaudirem del talent del poeta i músic gandià Javier Puig qui, amb la seua banda, repassarà la seua trajectòria musical”,_ ha anunciat Larroca.

        Com ha explicat la propietària de The Dublin, les entrades solidàries es poden adquirir ja al mateix pub (c/ Rioja 38, Platja de Gandia), l’Hotel Borgia (c/ República Argentina 5, Gandia), Entreteles (c/ Rafelcofer 3, Gandia), Valentina (c/ Duc Carles de Borja, 22) o en taquilla el dia del concert mateix.  

        També existeix la possibilitat de col·laborar amb la fila zero per 1 € que, a més, possibilita participar en el sorteig d’un pernil gràcies a L’Ibèric de Gandia. Olcina ha convidat la ciutadania a col·laborar-hi i ha agraït la iniciativa solidària dels organitzadors.